AlexejDobrolubov/national_council_slovak_2010 huggingface dataset:
6. schôdza NR SR - 15. deň - A. dopoludnia
Dátum: 2024-01-11
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

65. Ďakujem za slovo. Ja teda som si všimol v príspevku kolegyne Kalmárovej zároveň aj jeden pozitívny trend, ktorý by som chcel vyzdvihnúť u koalície, uvidíme teda, koľko im vydrží, lebo zatiaľ čo teda pán minister Tomáš minulý rok v decembri hovoril o tom, že ľudia tu teda kašlú na, na skrátené legislatívne konanie, ľuďom je to jedno, oni to tu chcú mať prijaté a teda čo, čo, čo ich tu po nejakom skrátenom legislatívnom konaní, no ale od tohto postoju sa očividne teda koalícia už trošku posunula z decembra, v januári teda už pán Susko v rozhovoroch hovorí o tom aspoň teda, že keď už tu máme skrátené legislatívne konanie, tak aspoň tie návrhy boli prerokované v kolégiu ministra, teda s tuto obvinenými poradcami rôznymi, čo sú medializované mená, to je teda určitý pozitívny trend, že už teda prechádzame od toho, že žiadne skrátené legislatívne konanie, koho to tu zaujíma, prevalcujme to, tak aspoň to teda ideme vo vnútri, na zavretom ministerstve diskutovať. No a potom tu máme teda pána predsedu parlamentu Pellegriniho, ktorý teda tú učiacu krivku, asi nám teda ukazuje nejaký ten trend a hovorí teda už o tom, že vlastne dĺžka tej samotnej rozpravy hovorí o tom, že, že teda my už tu vlastne máme medzirezortné pripomienkové konanie. A mňa to teda, akože ja to chcem naozaj vyzdvihnúť, že určitá učiaca krivka tu je, ale chcel by som vás zároveň, páni a dámy z koalície, poprosiť, aby sme si teda nemýlili pojmy a naozaj týmito procesmi teda nemôžte nahradiť ten štandardný legislatívny proces, lebo utrpí na tom kvalita, a ja verím, že po týchto troch bodov, že od toho, že žiadne legislatívne konanie nepotrebujeme a ľudí to nezaujíma až po zavre... že ideme diskutovať za zavretými múrmi ministerstva, možno dôjdete aj k tomu, že naozaj to, tie medzirezortné pripomienkové konania a celý ten legislatívny proces má nejaký zmysel a mali by sme ho rešpektovať. Ďakujem.
6. schôdza NR SR - 14.deň - B. popoludní
Dátum: 2024-01-10
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

60. Ja ďakujem, Janka, za to, za to porovnanie. To veľmi pekne vystihuje, že to, ako dlhá je tá rozprava alebo krátka, vôbec nevyjadruje kvalitu toho legislatívneho procesu. Ja dušou minulý úradník by som sa chcel zastať tohto svätého grálu úradníctva medzirezortného pripomienkového konania a veľmi ma, veľmi ma naozaj pohoršuje, ak tu Peter Pellegrini, ktorý teda mal viacero exekutívnych funkcií, dokáže takéto prirovnanie vôbec urobiť. Takže my všetci, čo sme boli úradníci, si tento proces veľmi vážime. Tomu samotnému medzirezortnému pripomienkovému konaniu ešte predbieha vnútorné pripomienkové konanie, kedy vlastne je to v rámci jedného ministerstva, kedy teda kolegovia a kolegyne majú šancu vyjadriť sa a to medzirezortné pripomienkové konanie sa ani zďaleka nepribližuje tomu, čo tu my zažívame. Napríklad jedným zo základných atribútov toho medzirezortného pripomienkového konania je to, že každá pripomienka, ktorá je tam vnesená, tak zároveň od toho predkladajúceho subjektu musí byť vyhodnotená. Keď ide o obyčajnú pripomienku, stačí nejaké písomné vyhodnotenie, ak ide o zásadnú, tak tu sú veľké pripomienkovacie procesy, rozporové konania. Zároveň, čo sa, keď tu, ak tu máme štandardné medzirezortné pripomienkové konanie, tak sa nemôže niekto vylúčiť. Tuto nastalo vylúčenie veľkej časti oprávnených subjektov, ktoré by v tom medzirezortnom pripomienkovom konaní mohli pripomienkovať, a to je teda verejnosť, odborná verejnosť, ostatné ministerstvá. Toto tu absolútne nijak nenastalo. Takže ja poprosím ešte raz, že ak sa tu, páni, dámy z koalície, idete vyjadrovať k tomu, že však nejaká diskusia tu nastala a tá plnohodnotná diskusia bola, bola, bola nahradená, tak, prosím, majte úctu k tomuto svätému grálu úradníctva, k medzirezortnému pripomienkovému konaniu, a aspoň sa tu nehrajme, že takú tú kvalitu toho MPK sme dosiahli, lebo nedosiahli sme. (Potlesk.)
6. schôdza NR SR - 14.deň - B. popoludní
Dátum: 2024-01-10
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

30. Ďakujem veľmi pekne za slovo. Tento príspevok je jeden z tých podľa mňa, ktorý, ktorý mal podobný aj predtým predrečník poslanec Ivan Štefunko, ktorý dobre ukazuje tie nezamýšľané efekty, ktoré možno ako keby tejto koalícii nedochádzajú, že vy idete vlastne kvôli jednému stromu, metaforicky, vyrúbať celý les. Keď tu sedí pán Taraba, tak je to aj príznačné teraz, možno táto metafora. Ale tie ekonomické dôsledky sú veľmi dôrazné. Takže ja si, ja si len teraz náhodne si otváram rôzne medzinárodné rebríčky a pozerám si od Svetovej banky, od Heritage Foundation, pozerám si indexy vnímania korupcie, alebo index, a ten najdôležitejší, Ekonomického fóra o svetovej konkurencieschopnosti. A ten hovorí, že Slovensko je naozaj na veľmi nízkych priečkach v týchto rebríčkoch. Keď sa pozriete, keď si pozeráte tie dôvody, že čo väčšinou investori hovoria, tak väčšinou vám jeden z tých dôvodov práve hovoria napríklad úroveň štátu a korupcia, špeciálne napríklad čo sa týka Svetového ekonomického fóra. Tak keď investori zvažujú teda, či prídu na Slovensko, tak špeciálne zvažujú to, aká je tu úroveň právneho štátu a korupcie. A vy naopak im týmto vysielate, a o tom práve kolega Kišš hovoril, vy tu vysielate signál, že v tomto rebríčku sa asi neplánuje posúvať vyššie, plánuje sa posúvať naopak. A tento efekt motýlích krídiel, ako sa to teda nazýva, tie nezamýšľané dôsledky, sa mohli napríklad vidieť, keď pri brexite vystupovalo Spojené kráľovstvo z Európskej únie a bolo viacero agentúr medzinárodných, teda európskych, ktoré sa museli presídľovať. Jedna z týchto agentúr bola napríklad Európska lieková agentúra. A vtedy vládla predošlá vláda Roberta Fica, tesne pred tým, ako nastupoval Peter Pellegrini, a viedla sa tu, taký diskurz tu bol o LGBT ľuďoch veľmi negatívny, až, až taký hon, že keď sa potom rozhodlo, že tá agentúra pôjde do Amsterdamu, tak jeden z tých dôvodov sa práve ukázalo, že tieto hanlivé výroky na LGBT ľudí spôsobilo, že my tú agentú... (Prerušenie vystúpenia časomerom.)
35. schôdza NR SR - 11.deň - B. popoludní
Dátum: 2025-06-12
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

75. Ďakujem, pán poslanec Hazucha. No, stále nerozumiem tomu, akým spôsobom môže byť zvláštne, že sa niekto čuduje, že ako sa môže stať v členskej krajine Európskej únie v 21. storočí, že zomrie človek v dôsledku policajnej brutality. Veď to je, samozrejme, dôvod na počudovanie bez ohľadu na to, či sa to udeje na Slovensku, v Belgicku alebo kdekoľvek inde, také veci sa nemôžu stávať a nemôžeme sa tváriť, že to nie je problém, naopak, je to závažný problém. A my teda môžeme niečo spraviť najmä s tým, aby sa také veci nediali na Slovensku, alebo aby sa maximálne obmedzil priestor, že sa také veci budú diať na Slovensku. Ak polícia používa nejaké prostriedky donucovanie voči ľuďom, ktorí sa dopúšťajú porušovania zákona, nejakej protiprávnej činnosti, páchania trestnej činnosti alebo sú z toho podozriví, tak, samozrejme, je to upravené v zákone. Keď sa ľudia zídu na námestí a pokojným spôsobom vyjadrujú svoj názor, tak nie je dôvod, aby polícia proti nim zakročila. Pokiaľ sa demonštranti pokúšajú ničiť verejný majetok, vniknúť do verejných budov, do ktorých nemajú prístup, hádžu dlažobné kocky alebo niečo podobné, no tak asi existuje dôvod, aby polícia, polícia zakročila a teda ak bolo v niektorom prípade neprimerané použitie tých donucovacích prostriedkov prostriedkov, tak to malo byť vyšetrené a predpokladám, že to aj vyšetrené bolo.
35. schôdza NR SR - 11.deň - B. popoludní
Dátum: 2025-06-12
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

61. ...nedorozumenie, čo sa týka toho, na čo sú v zákone mimoriadne správy, lebo mimoriadna správa neznamená, že v stredu sa niečo stalo a v piatok má na to verejný ochranca reagovať mimoriadnou správou. Mimoriadna správa je v zákone o verejnom ochrancovi práv upravená tak, že ak verejný ochranca práv zistí skutočnosti nasvedčujúce, že porušenie základného práva alebo slobody je závažné alebo sa týka väčšieho počtu osôb, môže predložiť Národnej rade mimoriadnu správu. Čiže je to typ informácie, ktorý dáva verejný ochranca práv Národnej rade mimo tých klasických každoročných výročných správ, kde komplexne informuje o svojej činnosti. Že to sú mimoriadne správy, nie, že by to muselo reagovať iba na niečo, čo sa práve stalo. A tiež ma zaráža to, o čom hovorila pani poslankyňa Kolíková, ten dvojaký meter, lebo keď sa to týka vás, vašich ľudí, tak je to systémové zlyhanie a systémový problém, a keď sa to týka všeobecne niekoho iného, no tak sa to bagatelizuje ako individuálne zlyhanie. A keď boli nejaké rozhodnutia, ktoré konštatovali porušenie práv týkajúce sa vašich ľudí, no tak to bol dôvod na zrušenie úradu špeciálnej prokuratúry, zrušenie Národnej kriminálnej agentúry. Teraz keď sa to týka iných ľudí, tak ani zrejme nezoberiete na vedomie tú mimoriadnu správu.
35. schôdza NR SR - 11.deň - B. popoludní
Dátum: 2025-06-12
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

61. Ja teda verím, že pán podpredseda Gašpar si vypočuje tie faktické, lebo teda evidentne sa niekam ponáhľal a teda inak by si predpokladám vypočul, čo mu chceme povedať. Ja by som tuto len upozornil, že možno je tu nejaké nedorozumenie, čo sa týka toho, na čo sú v zákone mimoriadne správy, lebo mimoriadna správa neznamená, že v stredu sa niečo stalo a v piatok má na to verejný ochranca reagovať mimoriadnou správou. Mimoriadna správa je v zákone =====
35. schôdza NR SR - 11.deň - B. popoludní
Dátum: 2025-06-12
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

49. Pani poslankyňa Plaváková, ja len teda chcem potvrdiť, že mimoriadne správy sú naozaj mimoriadne a nie je to niečo, s čím by verejný ochranca práv vychádzal príliš často. Myslím, že za súčasného verejného ochrancu práv je toto prvá, prvá, ak dobre registrujem. Myslím, že v roku 2020 bola k mimoriadna správa k envirozáťažiam a 2017 k vyšetrovaniu policajnej brutality pri zákroku v teda v Moldave nad Bodvou v rómskej osade. Čo je teda zaujímavé, že teda dve z troch, na ktoré som si bol teraz schopný spomenúť, možno ich bolo viacej, sa týkajú policajnej, policajnej brutality, tak asi na tom niečo bude a asi to nebudú len celkom náhodné, náhodné zlyhania a teda tiež považujem za dôležité, že sa tomu verejní ochrancovia práv, lebo to nie je iba pán Dobrovodský, systematicky venujú a teda venovala sa tomu aj pani Dubovcová, aj pani Patakyová týmto témam. Ďakujem.
35. schôdza NR SR - 10.deň - B. popoludní
Dátum: 2025-06-11
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Pán poslanec Szalay, chcel by som sa ťa spýtať, že či by si sa nechcel stať splnomocnencom vlády Slovenskej republiky pre preverenie procesu riadenia a manažovania zdrojov počas pandémie COVID-19. Lebo toto bolo druhé, myslím, vystúpenie tvoje, ktoré nejako súviselo s činnosťou splnomocnenca a ja som sa v rámci neho dozvedel alebo v rámci tých dvoch vystúpení dozvedel oveľa viac o zlyhaniach pri preverovaní manažovania pandémie ako zo všetkých výstupov vládneho splnomocnenca pána Kotlára. Tie boli o niečom úplne inom. A naozaj mám pocit, že by bolo zmysluplné zbilancovať tie chyby, ktoré sa urobili, a ja súhlasím aj s pánom poslancom Stachurom, že je to zložitejšie, že nie je to, nie je to len ako, áno, neboli sme pripravení a nielen hmotné rezervy, neboli, neboli manuály, nebol štát na to vôbec pripravený, mnoho, mnoho vecí sa riešilo chaoticky, zmätočne, ale bola snaha vylepšovať, ja som to videl z pozície poslanca parlamentu, keď sme sa snažili opravovať tie veci, ktoré neboli dobre upravené v legislatíve, nastaviť tie procesy a aj tie opatrenia, aby mali nejakú štandardnú podobu, aby boli primerané, aby boli súdne preskúmateľné a postupne sa nám to podarilo nejakým spôsobom nastaviť. Ale to by mal podľa názvu a zadania robiť splnomocnenec pre preverenie procesu riadenia a manažovania zdrojov počas pandémie. Od vládnej koalície by bolo poctivé, ak si teda chcú tam nechať pána poslanca Kotlára, aspoň zmeniť názov tohto inštitútu, že by to nebolo preverovanie riadenia a manažovania zdrojov, ale trebárs splnomocnenec vlády pre spochybňovanie očkovania. To by potom zodpovedalo tým výstupom, ktoré od pána Kotlára počúvame.
35. schôdza NR SR - 10.deň - B. popoludní
Dátum: 2025-06-11
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Ja teraz uvažujem, že či má pán splnomocnenec Kotlár bližšie ku Galileovi alebo ku Koperníkovi? Ale teraz skôr si myslím, že si tu niekto pletie astronómiu s astrológiou, lebo v oboch slovách začínajú sa na astro, ale jedno je veda a druhé je šarlatánstvo a to, čo predvádza pán splnomocnenec Kotlár je šarlatánstvo a v normálnej spoločnosti by to asi nikto nebral vážne, teda mohol by to hovoriť, lebo veď každý má právo... Danko, Andrej Reagujte na poslanca Majerského. Dostál, Ondrej, poslanec NR SR Ja hovorím, ja hovorím v reakcii na to, čo hovoril pán poslanec Majerský vo svojom vystúpení. Danko, Andrej Nekrúťte to, reagujte na Majerského, dobre? Dostál, Ondrej, poslanec NR SR Ale reagujem na Majerského, pán Danko, reagujem na Majerského. Danko, Andrej No, dobre, Ondrík, tak reagujte na Majerského, no dobre. Dostál, Ondrej, poslanec NR SR Reagujem, ale neskáčte mi do reči, pán predsedajúci. Toto, ja neviem, čo si vy osobuje takéto právo skákať poslancom do, no dobre. Danko, Andrej Ja mám právo vás upozorniť, keď sa nevyjadrujete k téme a prestaňte si robiť posmešky a vyjadrujte na Majerského, sa, dobre? Dostál, Ondrej, poslanec NR SR Vy ste asi nepočúvali pána poslanca Majerského, kde hovoril na základe akých spolupracovníkov vypracoval váš pán splnomocnenec svoju správu. Ja som iba inými slovami povedal to, čo povedal on. Ja si tiež myslím, že pán splnomocnenec Kotlár je šarlatán a je hanba, že slovenská vláda má takéhoto splnomocnenca. To sa navrhuje, aby Národná rada prijala v tom uznesení. To by v normálnej krajine, bolo, samozrejme, v normálnej krajine by takýto človek nemohol byť splnomocnencom, nemohol by hlásať takéto bludy a vydávať ich za výstupy splnomocnenca vlády a nikto, kto sa nechal očkovať, vrátane pána poslanca Hazuchu, sa nemusí obávať, pán poslanec Kotlár sa mýli, je to v poriadku všetko.
35. schôdza NR SR - 9.deň - B. popoludní
Dátum: 2025-06-10
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

72. Ďakujem všetkým kolegom a kolegyniam za reakcie na moje vystúpenie a áno, nielen zahraničnopolitický, ale aj zásadný vnútropolitický aj historický konsenzus sa nám tu spochybňuje, aj keď ten historický konsenzus tu vlastne nikdy neexistoval, pretože aj na politickej scéne vždycky boli prítomné sily, ktoré inklinovali či už k fašistickému slovenskému štátu počas druhej svetovej vojny, alebo viac či menej otvorene ku komunistickému režimu spred novembra ´89. A opäť nie je náhoda, že tie politické sily, ktoré mali jednu alebo druhú extrémistickú totalitnú inklináciu, ktoré sa odvolávali na odlišné tradície, ktoré sa stretli napríklad v Slovenskom národnom povstaní, tak dnes si už rozumejú, rozumejú si a zhodujú sa aj v tom spochybňovaní zahraničnopolitickej orientácie Slovenskej republiky, aj v príklone k Putinovmu Rusku a aj v sympatiách k autoritárskym, diktátorským režimom typu Rusko alebo Čína, alebo Vietnam, alebo Uzbekistan. A áno, historické fakty by sme spochybňovať nemali, v tom úplne súhlasím. Napríklad historickým faktom je, že druhá svetová vojna nezačala až v júni 1941, ale začala v septembri, teda v Európe v septembri 1939 a že popri nacistickom Nemecku a fašistickom Slovensku, ktoré napadli Poľsko, tým agresorom bolo o dva týždne neskôr aj Stalinovo komunistické Rusko, respektíve Sovietsky zväz.
35. schôdza NR SR - 9.deň - B. popoludní
Dátum: 2025-06-10
Poslanec: Dostál, Ondrej (SaS)
Druh vystúpenia: Vystúpenie v rozprave

62-2 A je to opäť SMER a jeho predseda Robert Fico, ktorí začínajú rozkladať aj tento vnútropolitický konsenzus, ktorý tu dlhé roky bol a nikomu ani nenapadlo, že by to mohlo byť inak a nie je asi náhoda, že strany, ktoré rozložili, lebo už je rozložený ten zahraničnopolitický konsenzus, teraz začínajú rozkladať ten konsenzus v otázke základného politického systému Slovenskej republiky. A ja považujem za potrebné upozorniť, že práve na takéto tendencie sa vzťahuje právo na odpor zakotvené v Ústave Slovenskej republiky. Ja som veľmi zdržanlivý, keď niektorí kritici vládnej politiky vyčítajú opozícii alebo apelujú na to, že treba uplatniť právo na odpor. Právo na odpor tu nie je na to, aby keď sa nám nepáči niečo na vládnej politike, tak aby občania uplatňovali právo na odpor. Právo na odpor je krajné riešenie, ku ktorému sa má pristúpiť vtedy, keď je ohrozený základný demokratický poriadok, demokratický právny štát, a keď nie je možné uplatniť základné nástroje demokratického právneho štátu. Zatiaľ sa to nedeje, zatiaľ sú to možno zasa len také Ficove reči, ako boli tie reči o prevrate, ktoré, všetkým nám je zjavné, že to nemyslel vážne, že len jednoducho chcel odkloniť pozornosť, chcel, chcel nastoliť nejakú tému, žiadny prevrat sa tu nekonal, ale ak by to myslel vážne, a teda história učí, že by sme nemali podceňovať, keď niekto hovorí o tom, že chce odstrániť demokraciu, lebo on to potom naozaj urobí. A boli aj také prípady, keď politici hovorili o tom, že idú zničiť demokraciu a potom ju naozaj zničili a všetci sa čudovali, tak by sme mali byť pripravení na to, že to nie sú iba reči a že to myslí vážne. A mali by sme mu odkázať, že ak to myslí vážne, tak my tú demokraciu budeme brániť. Jedným zo spôsobov ako brániť demokraciu, je aj brániť našu zahraničnopolitickú orientáciu, to, čo bolo minulosti obsahom, predmetom toho zahraničnopolitického konsenzu a je aj brániť podporu Ukrajiny voči jeho vzoru, Putinovmu Rusku, ktorý na ňom vedie agresívnu vojnu a treba využiť každú príležitosť sa Ukrajiny zastať. Toto je jedna z tých príležitostí a to hlasovanie, ktoré o pár desiatok minút zrejme bude nasledovať, je tiež príležitosť zastať sa nielen Ukrajiny, ale zastať sa aj miesta Slovenska na západe a zastať sa slobody a demokracie. Ďakujem. (Potlesk.)
35. schôdza NR SR - 9.deň - B. popoludní
Dátum: 2025-06-10
Poslanec: Dostál, Ondrej (SaS)
Druh vystúpenia: Vystúpenie

24. Nedá sa reagovať faktickou na faktickú, ale teda aj na pani poslankyňu Jurík, aj na pána poslanca Hargaša, možno pána poslanca Matoviča mi tak teda napadlo, že to je taká dosť trúfalosť od pána poslanca Mažgúta upozorňovať na minulosť Nemecka práve dánsku ministerku, lebo však tak tí Vikingovia tiež toho popáchali dosť. A teda touto logikou by sa aj oni mali hanbiť, ale, samozrejme, že nie všetky historické udalosti sú rovnako vzdialené. A teda okrem toho aspektu, o ktorom ste hovorili vy, teda že Nemecko nevedie agresívnu vojnu proti žiadnemu zo svojich susedov, ani proti inej krajine, na rozdiel od Putinovho Ruska, je tu ešte jeden zásadný rozdiel, na ktorý je potrebné upozorniť, a to je ten, že Spolková republika Nemecko je demokratický štát, ktorý politicky nijako nenadväzuje na Hitlerovo nacistické Nemecko, nehlási sa k svojej nacistickej minulosti, nepovažuje porážku nacistického Nemecka za tragédiu, za niečo, čo by ľutovalo. Naopak, považuje to za dôležitý moment v európskej histórii a za cestu, keď sa Nemecko zbavilo nacistickej minulosti a mohlo sa vrátiť k normálnemu demokratickému fungovaniu. Na rozdiel od toho Putin považuje rozpad Sovietskeho zväzu za najväčšiu tragédiu 20. storočia a Rusko v mnohých ohľadoch nadväzuje na Sovietsky zväz. Nevníma komunizmus ako totalitu, ktorej porážku by malo oslavovať, ale, naopak, ako oslabenie imperiálnych ambícií Moskvy a aj v tej politike voči bývalým súčastiam Sovietskeho zväzu, ktoré sú dnes samostatnými štátmi, nadväzuje na imperiálnu politiku Moskvy v tej dávnejšej minulosti, ale aj na imperiálnu politiku Sovietskeho zväzu a aj jeho agresia voči viacerým krajinám, voči aj Ukrajine, voči Gruzínsku, voči Moldavsku je tiež pokračovaním tej Sovietskej politiky. Čiže naozaj je nehorázne vyčítať niekomu kontakty so Spolkovou republikou Nemeckom, s demokratickou krajinou, ktorá je súčasťou Európskej únie, Severoatlantickej aliancie, s naším partnerom, spojencom a porovnávať to s Putinovým Ruskom, ktoré nadväzuje na agresívnu, militaristickú, imperialistickú politiku Sovietskeho zväzu a vedie agresívne vojny proti svojim susedom a okupuje časti územia bývalých republík Sovietskeho zväzu. Ďakujem. (Potlesk.)
19. schôdza NR SR - 13.deň - A. dopoludnia
Dátum: 2024-10-02
Poslanec: Dubovický, Richard (PS)
Druh vystúpenia: Vystúpenie s faktickou poznámkou

54. Ďakujem za slovo, pán predsedajúci. Dovoľte reagovať, lebo podľa mňa to bolo celkom zavádzajúci obsah, ktorý dal pán podpredseda Gašpar, a budem čítať z jedného ekonomického denníka, píše sa 4.10. 2023. Dúfam, že to prečítam celé. Návrh na ozdravenie verejných financií predstavil dočasne poverený premiér Ľudovít Ódor a dočasne poverený minister financií Michal Horváth. Ministerstvo financií pripravilo návrh takmer sto opatrení v objeme 7 % HDP alebo necelých 10 mld. eur, ktoré by mohli v ozdravení, ktoré by pomohli v ozdravení verejných financií. Táto suma prevyšuje potrebu konsolidácie a stabilizácie dlhu v najbližších rokoch o takmer tretinu a nasledujúca vláda si z nich bude môcť vybrať podľa vlastných priorít, čo je veľmi dôležité. Konsolidačný mix s najmenej negatívnym vplyvom na ekonomiku by mal pozostávať primárne zo zníženia prevádzkových výdavkov a zamestnanosti vo verejnej správe. Rast by výraznejšie neohrozilo ani zacielené sociálne dávky a dotácie na tých, ktorí ich najviac potrebujú. A návrh opatrení sa skladajú zo zvýšenia príjmov menej škodlivých pre ekonomiku v celkovej sume 3,2 mld. eur, a to je zacielenie sociálnych dávok, zdanenie negatívnych externalít, zoštíhlenie verejnej správy, o ktorej sme sa tu rozprávali, efektívnejší daňový systém, zníženie dotácií a efektívna prevádzka. Takže z toho všetkého, ja keď si dobre pamätám, to lego bolo pekne vyskladané, že budúca vláda, hocijaká vláda, si mohla vyžia... mohla si vyskladať takýto balíček podľa svojich priorít. A čo hovorí pán Ódor, hovorí to, že vláda mala šetriť prvá sama na sebe. Ďakujem.
19. schôdza NR SR - 13.deň - A. dopoludnia
Dátum: 2024-10-02
Poslanec: Dubovický, Richard (PS)
Druh vystúpenia: Vystúpenie s faktickou poznámkou

42. Ďakujem za slovo, pán predsedajúci. Ja chcem len podporiť slová pána predsedu Majerského. Ohľadom toho, čo všetko bolo povedané, ja by som len dodal dáta, že čo sa týka hazardu, absolútne súhlasím, že ten hazard si zaslúži buď vyššie zdanenie, alebo vyšší odvod. A prečo to hovorím, je to to, že v roku 2020 štát prijal z hazardu 150 mil. eur do rozpočtu, v roku 2023 to už bolo 200 mil. a myslím si, že to má stále rastúci trend, lebo niektoré samosprávy, mestá sa rozhodli tento hazard v tých kamenných predajniach stopnúť. Ale áno, je to aj na úkor do príjmu do rozpočtu týchto obcí, a preto by som chcel podporiť tento návrh a je mi celkom ľúto, že to neprišlo. Ďalšie, čo sa týka reformy verejnej správy, áno, opäť, musíme si povedať, máme obce, ktoré majú 20-30 obyvateľov, majú starostu a majú poslancov. Starosta je na úrade len v nedeľu, lebo má inú prácu. Táto téma je téma koalície aj opozície, lebo tuná musí dôjsť k všeobecnej zhode. Takže za mňa áno a o tom budem rozprávať viac vo svojej rozprave. A čo sa týka transakčnej dane, no ja som dostal po tomto návrhu niekoľko e-mailov, správ, že sa to veľmi dotkne sociálnych a zdravotných neštátnych zariadení a pre niektoré to môže byť likvidačné. Takže tiež by som bol veľmi rád podotkol, že táto daň mi nedáva zmysel v rámci tohto legislatívneho návrhu. Ďakujem.